సారపాక

సారపాక, భద్రాద్రి కొత్తగూడెం జిల్లా, బూర్గంపాడు మండలానికి చెందిన జనగణన పట్టణం, రెవెన్యూ గ్రామం.  సారపాక బూర్గంపాడు మండలం లోని పట్టణం. సారపాకలో ప్రసిద్ధి గాంచిన ఐ.టి.సి.పేపరు మిల్లు ఉంది. ఈ పేపర్ మిల్లులో పది వేలమంది ఉద్యోగులు పనిచేస్తున్నారు. సారపాక భద్రాచలంనకు రెండు కిలోమీటర్ల దూరంలో ఉంది. ఈ ఊరిలో లక్ష్మి నిలయంలో సత్యసాయి భజన మండలి ఉంది. సమితి అధీనంలో సత్యసాయి పాఠశాల ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం అవిభక్త ఖమ్మం జిల్లాలో, ఇదే మండలంలో ఉండేది.

జనాభా గణాంకాలు 
2011 జనాభా లెక్కల ప్రకారం, సారపాక పట్టణ పరిధిలో మొత్తం 6,033 కుటుంబాలు నివసిస్తున్నాయి. సారపాక మొత్తం జనాభా 22,149 అందులో 11,252 మంది పురుషులుకాగా, 10,897 మంది స్త్రీలు ఉన్నారు. పట్టణ పరిధిలో జనాభా సగటు లింగ నిష్పత్తి 968. సారపాక పట్టణ పరిధిలో 0-6 సంవత్సరాల వయస్సు గల పిల్లల జనాభా 2431 మంది ఉన్నారు.ఇది మొత్తం జనాభాలో 11%గా ఉంది. 0-6 సంవత్సరాల మధ్య 1234 మంది మగ పిల్లలు ఉండగా, 1197 మంది ఆడ పిల్లలు ఉన్నారు.  ఆ విధంగా పిల్లల లింగ నిష్పత్తి 970, ఇది సగటు లింగ నిష్పత్తి (968) కంటే ఎక్కువ. అక్షరాస్యత రేటు 77.5%. దీనిని పూర్వ ఖమ్మం జిల్లా 64.8% అక్షరాస్యతతో పోలిస్తే సారపాక అధిక అక్షరాస్యతను కలిగి ఉంది. సారపాకలో పురుషుల అక్షరాస్యత రేటు 83.88% ఉండగా, స్త్రీల అక్షరాస్యత రేటు 71.01% ఉంది.

పరిపాలనా నిర్వహణ 
సారపాక సెన్సస్ టౌన్ పరిధిలో మొత్తం  6,033 గృహాలను కలిగి ఉంది, వాటికి నీరు, మురుగునీటి పారుదల వంటి ఇతర ప్రాథమిక సౌకర్యాలను సంబందిత స్థానిక స్వపరిపాలనా సంస్థ అందిస్తుంది. పట్టణ పరిమితుల్లో రోడ్లు నిర్మించడానికి, పరిపాలనా నిర్వహణకు దాని అధికార పరిధిలోకి వచ్చే ఆస్తులపై పన్నులు విధించడానికి దీనికి అధికారం ఉంది.

ప్రధాన పంటలు
వరి. అపరాలు, కాయగూరలు

ప్రధాన వృత్తులు
వ్యవసాయం, వ్యవసాయాధారిత వృత్తులు

మూలాలు

వెలుపలి లంకెలు
వికీమాపియాలో ఐ.టీ.సీ పేపరు మిల్లు పరిసరప్రాంత దృశ్యం (కృష్ణ సారపాక) 

జనగణన పట్టణాలు
భద్రాద్రి కొత్తగూడెం జిల్లా జనగణన పట్టణాలు